En lastbil og en norsk bil med en familie på fire er kørt sammen i krydset mellem Glerupvej og Korsholmvej øst for Gedsted. De involdverede parter er en lastbilchauffør og en norsk familie bestående af to børn og deres forældre. Indsatslederen ved Vesthimmerlands Beredskab oplyser, at ingen er kommet noget til. - Da vi kom derud var alle kommet ud af deres kørertøjer. De er på mirakuløs vis uskadte allesammen , siger indsatslederen. Hvordan ulykken er opstået, kan indsatslederen ikke sige noget om. Han oplyser desuden, at lastbilen er kørt af vejen og nu holder halvvejs inde i en have. Der er bjærgningskøretøjer på vej til stedet.

Opsummering:
En lastbil er kørt er kørt sammen med en bil med en norsk familie nær Gedsted. Ingen er kommet noget til ved ulykken.